OpenLLM-France/wikimedia huggingface dataset:
# Emili Bordoy i Alcàntara

Emili Bordoy i Alcàntara (1918 - 2006) va ser un arquitecte català.

## Biografia

Es va titular el 1944. Va ser catedràtic d'Estructures de l'Escola Tècnica Superior d'Arquitectura de Barcelona, arquitecte adjunt de l'Agrupació d'Urbanisme i Valoracions de l'Ajuntament de Barcelona i arquitecte en cap del Servei d'Extensió i Reforma i de la Subunitat de Planificació Urbana del mateix Ajuntament.
Entre les seves obres es troben la Ciutat Satèl·lit de Sant Ildefons de Cornellà, la Torre Barcelona de la plaça de Francesc Macià, l'edifici Atarazanas i diversos edificis més a Barcelona, així com l'església de Sant Ot a Barcelona (1958-1960), juntament amb Francesc Salvans.
El 1956 va dissenyar amb Josep Soteras i Mauri un projecte urbanístic de reforma del districte barceloní de Ciutat Vella (Pla parcial d'Ordenació del Casc Antic de Barcelona), reformulat del projecte de reforma interior d'Àngel Baixeras de 1884. També va realitzar diversos projectes urbanístics per als barris de Les Roquetes i la Guineueta, així com per a la zona nord de l'avinguda Diagonal, amb Josep Soteras i Xavier Subías.

## Vegeu també

* Urbanisme de Barcelona

## Referències

* ↑ Ràfols, 1951, p. 145.
* 1 2 3 «Emilio Bordoy Alcantara». [Consulta: 9 octubre 2015].
* ↑ Triadó i Barral i Altet, 1999, p. 266-271.
* ↑ Mercè Tatjer. «Las intervenciones urbanísticas en el centro histórico de Barcelona: de la Via Laietana a los nuevos programas de rehabilitación». [Consulta: 1r octubre 2015].
* ↑ «Plan parcial de ordenación de la zona Norte de la Avenida del Generalísimo». [Consulta: 9 octubre 2015].

## Bibliografia

* Ràfols, J.F.. Diccionario Biográfico de Artistas de Cataluña, vol. 3. Barcelona: Millá, 1951.
* Triadó, Joan Ramon; Barral i Altet, Xavier. Art de Catalunya 5: Arquitectura religiosa moderna i contemporània. Barcelona: Edicions L'isard, 1999. ISBN 84-89931-14-3.
# Elisa Mele

Elisa Mele (Brescia, 24 d'agost de 1996) és una exfutbolista italiana que va jugar de migcampista a la selecció italiana sub-17, sub-19, sub-23 i a la selecció absoluta. El 2017, als 21 anys, va anunciar que deixava el futbol per anar de missionera a Moçambic i després prosseguir els estudis.
Va créixer futbolísticament a l'equip juvenil del Brescia. Va debutar a la Sèrie A el 8 de desembre de 2012. La temporada 2015-2016 va guanyar la lliga italiana, la copa d'Itàlia i la supercopa de l'any 2015 i del 2016. En acabar la temporada 2016-2017 va anunciar que es retirava per dedicar-es a l'estudi i al voluntariat.

## Referències

* ↑ «Una internacional italiana deja el fútbol a los 21 años y se va de misionera a África - Marca.com» (en anglès). Marca.com.
* ↑ «Mele» (en anglès). Arxivat de l'original el 2017-07-30. [Consulta: 25 juny 2017].
# Els 10 santuaris de Tòquio

Els 10 santuaris de Tòquio (東京十社, Tōkyō jissha) són deu santuaris xintoistes de Tòquio elegits el 8 de novembre de 1868 per l'Emperador Meiji i elevats a la categoria de Shakaku (社格).

## Llista

| Santuari | Barri | Districte | Classificació | Consagració |
| Santuari de Nezu | Nezu | Bunkyō | Prefectural | Susanoo |
| Gran Santuari de Shiba | Shiba-Daimon | Minato | Prefectural | Amaterasu |
| Santuari de Kanda | Soto-Kanda | Chiyoda | Prefectural | Ōkuninushi |
| Santuari de Hie | Nagata-chō | Chiyoda | | Ōyamakui |
| Santuari Tenjin de Kameido | Kameido | Kōtō | Prefectural | Tenjin |
| Santuari de Hakusan | Hakusan | Bunkyō | Llogaret | Izanagi i Izanami |
| Santuari de Shinagawa | Kita-Shinagawa | Shinagawa | Llogaret | Susanoo |
| Santuari Hachiman de Tomioka | Tomioka | Kōtō | Prefectural | Hachiman |
| Santuari d'Ōji | Ōji-Honchō | Kita | Llogaret | Amaterasu |
| Santuari de Hikawa | Akasaka | Minato | Prefectural | Susanoo |

## Referències

* ↑ https://blog.japanwondertravel.com/tokyo-ten-shrines-5726
* ↑ http://tencoo.fc2web.com/jinja/xzyussha.htm
# Elkhart Lake

Elkhart Lake és una població dels Estats Units a l'estat de Wisconsin. Segons el cens del 2000 tenia 1.021 habitants.

## Demografia

Segons el cens del 2000, Elkhart Lake tenia 1.021 habitants, 436 habitatges, i 292 famílies. La densitat de població era de 305,6 habitants per km².
Dels 436 habitatges en un 23,6% hi vivien nens de menys de 18 anys, en un 59,6% hi vivien parelles casades, en un 5% dones solteres, i en un 33% no eren unitats familiars. En el 26,4% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,75.
Per edats la població es repartia de la següent manera: un 18% tenia menys de 18 anys, un 9,1% entre 18 i 24, un 25,3% entre 25 i 44, un 31,7% de 45 a 60 i un 15,9% 65 anys o més.
L'edat mediana era de 43 anys. Per cada 100 dones de 18 o més anys hi havia 96 homes.
La renda mediana per habitatge era de 56.538 $ i la renda mediana per família de 60.694 $. Els homes tenien una renda mediana de 37.708 $ mentre que les dones 26.776 $. La renda per capita de la població era de 27.873 $. Aproximadament el 0,7% de les famílies i el 2,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elkhart Lake» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Elkhart Lake». American Fact Finder. Oficina del Cens dels Estats Units, 12-01-2010.
# Emília Lèpida (filla de Paulus Emili)

Emília Lèpida (en llatí: Emilia Lepida) va ser una dama romana, filla de Paulus Emili Lèpid, cònsol el 34 aC, i de Cornèlia. Formava part de la gens Emília.
Va néixer l'any 22 aC quan el seu pare era censor. Es desconeix la data de la seva mort.

## Referències

* ↑ Properci. Elegies IV,11,67
# Enganyapastors grinyolant

Caprimulgus griseatus és una espècie d'ocell de la família dels caprimúlgids (Caprimulgidae) coneguda en anglès com "chirruping nightjar" (enganyapastors grinyolant).

## Taxonomia

Les seues dues subespècies eren incloses fins fa poc a l'espècie Caprimulgus affinis. Modernament han estat considerades una espècie de ple dret arran treballs com ara Sangster et al. 2021.

## Hàbitat i distribució

Habita zones amb bosc obert, planures amb herba i matollars i encara medi urbà de les terres baixes de les illes Filipines.

## Referències

* ↑ Gill, Frank; Donsker, David; Rasmussen, Pamela. «Nightjars, Oilbird, potoos, frogmouths» (en anglès). IOC World Bird List Version 14.1. [Consulta: 11 octubre 2024].
* ↑ Sangster, G.; Cancino, K. M.; Hutchinson, R. O «Taxonomic revision of the Savanna Nightjar (Caprimulgus affinis) complex based on vocalizations reveals three species» (en anglès). Avian Research, 12, 2021, pàg. 1-8. DOI: 10.1186/s40657-021-00288-z [Consulta: 11 octubre 2024].
# Enville

Enville és una població dels Estats Units a l'estat de Tennessee. Segons el cens del 2000 tenia 230 habitants, 95 habitatges, i 70 famílies. La densitat de població era de 60,8 habitants/km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Enville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Enville». American Fact Finder. Oficina del Cens dels Estats Units, 12-01-2010.
# Envolvent acústic

L'envolvent acústic és un terme utilitzat en música, acústica i psicoacústica. Constitueix una manera de definir, en termes de paràmetres globals (des de dos fins a més de quatre), l'evolució temporal en amplitud de qualsevol so.
Està determinat per quatre paràmetres genèrics (hi ha envolvents amb major o menor quantitat d'aquests). Les sigles en anglès per referir aquest fenomen són ADSR.:
# Enola Holmes 2

Enola Holmes 2 és una pel·lícula de misteri del 2022 i la seqüela de la pel·lícula Enola Holmes del 2020, ambdues protagonitzades per Millie Bobby Brown com a personatge principal, la germana adolescent del famós detectiu de l'època victoriana Sherlock Holmes. La pel·lícula està dirigida per Harry Bradbeer a partir d'un guió de Jack Thorne basat en la sèrie de llibres The Enola Holmes Mysteries de Nancy Springer. A diferència de la seva predecessora, la pel·lícula no adapta cap novel·la en concret de Springer. A més de Brown, Henry Cavill, Louis Partridge, Susie Wokoma, Adeel Akhtar i Helena Bonham Carter es repeteixen els seus papers secundaris, mentre que David Thewlis i Sharon Duncan-Brewster s'uneixen al repartiment. S'ha subtitulat al català.
El rodatge va començar a la tardor de 2021 i va acabar el gener de 2022. Enola Holmes 2 es va estrenar el 4 de novembre de 2022 a Netflix. La pel·lícula va rebre crítiques positives.

## Context històric

Aquesta pel·lícula està inspirada en la història real de Sarah Chapman, una treballadora d'una fàbrica de llumins qui, l'any 1888, va liderar la vaga de les mistaires, una aturada que van fer les aproximadament 1.400 treballadores a la fàbrica de llumins Bryant & May a Bow (Londres) en resposta a les males condicions laborals de la fàbrica i el maltractament que hi patien.

## Repartiment

* Millie Bobby Brown com a Enola Holmes
** Sofia Stavrinou com a la jove Enola
* Henry Cavill com a Sherlock Holmes
** John Parshall com al jove Sherlock
* David Thewlis com a Grail
* Louis Partridge com a Tewkesbury
* Susie Wokoma com a Edith
* Adeel Akhtar com a Lestrade
* Sharon Duncan-Brewster com a Mira Troy
* Helena Bonham Carter com a Eudoria Holmes
* Himesh Patel com a Dr. John Watson
* Hannah Dodd com a Sarah Chapman/Cicely
* Abbie Hern com a Mae
* Róisín Monaghan com a Hilda Lyon
* Gabriel Tierney com a William Lyon
* David Westhead com a Henry Lyon
* Tim McMullan com a Charles McIntyre
* Lee Boardman com a Mr. Bill Crouch
* Serrana Su-Ling Bliss com a Bessie Chapman

## Referències

* ↑ Ferme, Antonio. «How Millie Bobby Brown Channeled ‘Fleabag’ in ‘Enola Holmes 2’». Variety, 29-10-2022.
* ↑ «Enola Holmes 2». Desdelsofà.cat. [Consulta: 12 novembre 2022].
* ↑ «‘Enola Holmes 2’ Review: A Clever Force of Nature», 02-11-2022. Arxivat de l'original el 2022-11-02. [Consulta: 12 novembre 2022].
* ↑ «Enola Holmes 2 review – Netflix’s spirited mystery sequel for teens», 28-10-2022.
* ↑ Press, Europa. «La poderosa historia real que inspiró Enola Holmes 2», 05-11-2022. [Consulta: 18 novembre 2022].

## Enllaços externs

* Enola Holmes 2 a Netflix.
# Ensisheim

Ensisheim (en alsacià Anze) és un municipi francès, situat a la regió del Gran Est, al departament de l'Alt Rin. L'any 2006 tenia 6.933 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 4.516 | 5.211 | 5.685 | 5.780 | 6.140 | 6.640 |

## Administració

Llista d'alcaldes :
| Període | Identitat | Partit |
| 1983-1988 | Louis Egloff | |
| 1988-1989 | Guy Paris | |
| 1989-1995 | Vincent Birr | |
| 1995- | Michel Habig | UMP |

## Personatges il·lustres

* Jakob Balde (1604 - 1668), poeta.
# Equació de sisè grau

En matemàtiques, una equació de sisè grau és una equació polinòmica de grau sis. La seva forma general és:
    $ax^{6}+bx^{5}+cx^{4}+dx^{3}+ex^{2}+fx+g=0,\,$
on $a\neq 0$ i els coeficients $a,b,c,d,e,f,g,h$ poden ser nombres enters, racionals, reals o complexos, o, més generalment, membres de qualsevol cos.
Atès que té grau parell, la funció normal de sisè grau és semblant a les gràfiques de les equacions de quart grau normals, excepte pel fet que poden tenir màxims i mínims addicionals. La derivada d'una funció de sisè ordre és una funció quíntica, i la seva integral és una funció de setè grau.
Atès que la funció de sisè grau és un polinomi de grau parell, té el mateix límit quan el seu argument tendeix a l'infinit positiu i a l'infinit negatiu. Si a és positiu, llavors els dos límits són positius, i la funció té un mínim absolut, mentre que quan a és negatiu, ambdós límits són negatiu i la gràfica té un màxim absolut.

## Resolució

Algunes equacions de sisè grau poden ser resoltes factorizant-ne les seves arrels, però en d'altres no és possible. Évariste Galois va desenvolupar tècniques per a determinar si una equació donada podria ser resolta per arrels que donessin lloc a un camp de la teoria de Galois.
Es desprèn de la teoria de Gallois que una equació de sisè grau és resoluble en termes d'arrels si i només si el seu grup de Galois està contingut o bé en el grup d'ordre 48 que permuta les arrels com les isometries d'un octaedre regular permuten els seus vèrtexs o bé en el grup d'ordre 72 que estabilitzá una partició del conjunt de les arrels en dos subconjunts de tres arrels.
Existeixen fórmules per provar cada cas i, si l'equació és resoluble, computar les arrels dels termes de radicals.
L'equació general de sisè grau pot ser resolta en termes de funcions de Kampé de Fériet. Una classe més restringida d'equacions de sisè grau pot ser resolta en termes de funcioins hipergeomètriques generalitzades en una variable usant l'aproximació de Felix Klein per resoldre l'equació de cinquè grau.

## Vegeu també

* Equació de primer grau
* Equació de segon grau
* Equació de tercer grau
* Equació de quart grau
* Equació de cinquè grau
* Equació de sisè grau
* Equació de setè grau
* Equació de vuitè grau

## Referències

* 1 2 http://mathworld.wolfram.com/SexticEquation.html
* ↑ T. R. Hagedorn, General formulas for solving solvable sextic equations, J. Algebra 233 (2000), 704-757
# Erlenbach im Simmental

Erlenbach im Simmental és un municipi del cantó de Berna (Suïssa), situat a l'antic districte de Niedersimmental i a l'actual Frutigen-Niedersimmental.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Església de Sant Pau de la Guàrdia

Sant Pau és una església parroquial al poble Sant Pau de la Guàrdia (Anoia) protegida com a bé cultural d'interès local. Aquesta parròquia es construí per substituir l'antiga de Sant Pau del Castell de la Guàrdia de Montserrat i que dona nom al veïnat. Es construí en el mateix emplaçament de l'antiga capella de Sant Abundi, la qual va esser demolida. Les obres van començar el 1740 i s'acabaren el 1743.
Església de planta rectangular i capelles als costats. La façana principal s'orienta a llevant i en la banda esquerra s'alça un campanar de planta quadrada. La coberta és a dues aigües amb teula àrab i la paret de maçoneria. Una sola nau. Façana plana sense cap ornament. Església d'estructura molt simple que segueix els cànons del neoclassicisme.

## Notes

* 1 2 «Sant Pau de la Guàrdia». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Neoperla niponnensis

Neoperla niponnensis és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba al Japó.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ McLachlan, 1875. Trans. ent. Soc. Lond. 172.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Neurópteros (Ins.) del Japón (castellà)

## Bibliografia

* Jacobson & Bianchi, 1905. Orthoptera and Pseudoneuroptera from the Russian Empire and Neighboring Lands, 617.
* Klapálek, 1907. Rozpr. Ceské. Akad. 16(31):27.
* Claassen, 1940. Mem. Cornell agric. Exp. Sta. 232:164.
* Illies, 1966. Das Tierreich 82:275.
* Kimmins, 1970. Bull. Br. Mus. Nat. Hist. Ent. 24(8):346.

## Enllaços externs

* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
# Forces Canadenques

Les Forces Canadenques és el conjunt de forces armades del Canadà. Estan formades per l'Exercit Canadenc, la Marina Reial Canadenca, Reial Força Aèria Canadenca i el Comendament d'Operacions Conjuntes Canadenc.
Aquest exèrcit permet que hi hagen nenes soldat en les forces regulars en qualitat de cadets.

## Referències

* ↑ «Canada. Military and security». The World Factbook. CIA. Arxivat de l'original el 30 d’abril 2019. [Consulta: 19 juliol 2019].
* ↑ García Sotelo, Gilda M. Razones y sinrazones sobre las niñas soldados. 1e ed. Madrid: Sepha, 2006, p. 35. ISBN 84-934837-4-5.
# Loma Linda (Missouri)

Loma Linda és una població dels Estats Units a l'estat de Missouri. Segons el cens del 2000 tenia 507 habitants.

## Demografia

Segons el cens del 2000, Loma Linda tenia 507 habitants, 203 habitatges, i 169 famílies. La densitat de població era de 54,5 habitants per km².
Dels 203 habitatges en un 28,6% hi vivien nens de menys de 18 anys, en un 74,9% hi vivien parelles casades, en un 4,4% dones solteres, i en un 16,7% no eren unitats familiars. En el 12,8% dels habitatges hi vivien persones soles el 3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,72.
Per edats la població es repartia de la següent manera: un 20,3% tenia menys de 18 anys, un 5,3% entre 18 i 24, un 26,8% entre 25 i 44, un 34,5% de 45 a 60 i un 13% 65 anys o més.
L'edat mediana era de 44 anys. Per cada 100 dones de 18 o més anys hi havia 106,1 homes.
La renda mediana per habitatge era de 53.750 $ i la renda mediana per família de 61.250 $. Els homes tenien una renda mediana de 52.188 $ mentre que les dones 26.500 $. La renda per capita de la població era de 28.583 $. Entorn de l'1,2% de les famílies i l'1,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Loma Linda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Loma Linda». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Lahouaza

Lahouaza (àrab لحوازة) és una comuna rural de la província de Settat de la regió de Casablanca-Settat. Segons el cens de 2014 tenia una població total de 7.394 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# CCS

El càlcul de sistemes comunicants o CCS és un llenguatge d'especificació formal basat en l'àlgebra de processos, per a l'especificació i modelat de sistemes discrets comunicants.
El llenguatge CCS va ser proposat ( "A Calculus of Communicating Systems" ) per Robin Milner per exemplificar la seva idea d'una àlgebra per representar simbòlicament els processos que conformen un sistema de programari Mentrestant, proposició va ser feta poc abans que la de CSP de Tony Hoare ( "Communicating Sequential Processes" ), formant dos llenguatges els exemples per excel·lència del que és una àlgebra de processos.
CCS proposa una notació textual i una altra visual per representar l'existència dins d'un sistema del que anomena procés i la definició d'aquests. Els processos són vistos com a blocs hermètics que comuniquen amb el món extern o ambient per mitjà de ports bé específics, que conformen el que es coneix com a interfície del procés. Els processos defineixen el seu comportament enunciant explícitament la seqüència sencera d'operacions elementals que aquest procés s'efectua durant tota la seva existència.

## Notació visual

La imatge a la dreta mostra un exemple de la notació gràfica de CCS, en aquest cas, dos processos anomenats Procés 1 i Procés 2 respectivament. Els punts foscos en la vora dels processos representen els ports, en CCS els ports serveixen per a l'enviament o la recepció de símbols a través d'un canal, i els ports i canals unidireccionals. Per convenció, un port d'entrada a s'anomenarà de la mateixa manera però utilitzant una barra horitzontal sobre ell per denotar que és un port de sortida.

## Referències

* Milner, 1980. A Calculus of Communicating Systems , volum 92 de "Lecture Notes in Computer Science". Springer-Verlag.
* Hoare, 1985. Communicating Sequential Processes . Prentice-Hall International.
# Ludwigslust

Ludwigslust és una ciutat situada al land alemany de Mecklemburg-Pomerània Occidental a la riba del riu Rögnitz. Es troba a quaranta quilòmetres al sud de la capital de l'estat, Schwerin. A la fi del 2010 tenia 12.319 habitants, una pèrdua de 648 en només de 6 anys, el 2004 encara eren 12.967. Fins al 4 de setembre de 2011 era la capital del districte homònim, que aleshores va fusionar amb el districte de Parchim per a formar el districte de Ludwigslust-Parchim, del qual la ciutat de Parchim és la capital..

## Història

Històricament parlant, la ciutat de Ludwigslust és una ciutat relativament jove. L'any 1724, el príncep Lluís de Mecklenburg-Schwerin, fill del duc sobirà, decidí crear una reserva de caça a les terres que actualment ocupa la ciutat. A aquesta reserva s'hi afegí un seguit de construccions palatines que havien de donar serveis a les persones que acompanyaven al príncep de cacera. El recinte rebé el nom de Klenow.
Anys després, la família ducal es traslladà a la residència de Klenow i el mateix duc Lluís construí una residència anomenada Ludwislust. Així, el 1765, sota el regnat del duc Cristià II Lluís de Mecklenburg-Schwerin, la ciutat esdevingué la capital del ducat en lloc de Schwerin. Aquest fet propicià l'expansió de la ciutat que afavorida per la gràcia ducal cresqué a costa de l'antiga capital. Aquesta situació perdurà fins a l'any 1837 quan el gran duc Pau Frederic I de Mecklenburg-Schwerin retornà la capitalitat a Schwerin.

## Llocs d'interès

* El castell. Residència d'estil barroc construït al llarg del període 1772 - 1776 seguint els plans de l'arquitecte Johann Joachim Busch. Conegut popularment com el Petit Versalles de Mecklenburg. El palau està ubicat en una gran parc de nom Schlosspark de més de 120 hectàrees i d'estil anglès.
* L'església municipal. Construïda entre 1765 i 1770 seguint l'estil neoclàssic amb certes influències barroques. El pòrtic adossat de sis columnes dòriques li donen l'aparença d'un temple grec.
* L'església
* L'estació
* Placa commemorativa dels morts al Camp de concentració de Wöbbelin, una dependència de Neuengamme
* Cascada al riu Rögnitz

### Ciutats agermanades

* Ahrensburg (Slesvig-Holstein)
* Kamskoje Ustje (Tatarstan)
* Muscatine (Iowa)

## Referències

* ↑ «Ludwigslust». Gran Enciclopèdia Catalana. Barcelona: Grup Enciclopèdia Catalana.
* ↑ Bevölkerungsstand der Kreise, Ämter und Gemeinden in Mecklenburg-Vorpommern 31.12.2010, Statistisches Amt Mecklenburg-Vorpommern
             A Wikimedia Commons hi ha contingut multimèdia relatiu a: Ludwigslust